ПРОТОКОЛ № 26
от заседание на Комисията по
предотвратяване и установяване на конфликт на интереси и взаимодействие с Инспектората към Висшия съдебен съвет,
проведено на  24  юни  2013 г.

Днес, 24 юни  2013 г., понеделник, в сградата на Висшия съдебен съвет се проведе заседание на Комисията по предотвратяване и установяване на конфликт на интереси и взаимодействие с Инспектората към ВСС, в състав: 

			          ПРЕДСЕДАТЕЛ:	НЕЗАБРАВКА СТОЕВА
				         ЧЛЕНОВЕ: 	ВАСИЛ ПЕТРОВ
ГАЛИНА КАРАГЬОЗОВА
КАЛИН КАЛПАКЧИЕВ
КАМЕН СИТНИЛСКИ	
ОТСЪСТВА Васил Петров.

При разглеждането на материалите относно взаимодействието с Инспектората към ВСС присъства Весела Николова - инспектор в Инспектората към ВСС. 

По внесените допълнителни материали и на основание последвалите разисквания по дневния ред

КОМИСИЯТА ПО ПРЕДОТВРАТЯВАНЕ И УСТАНОВЯВАНЕ НА
КОНФЛИКТ НА ИНТЕРЕСИ И ВЗАИМОДЕЙСТВИЕ С
ИНСПЕКТОРАТА КЪМ ВИСШИЯ СЪДЕБЕН СЪВЕТ
Р Е Ш И:

Включва в дневния ред следния допълнителен материал:
1. Проект на Анализ на резултатите от проверките за прилагането на принципа за случайното разпределение на делата във Върховен административен съд и във Върховен касационен съд.

І. Взаимодействие с Инспектората към Висшия съдебен съвет:

1. ОТНОСНО: Акт за резултатите от извършена планова проверка в Районен съд гр. Поморие  на основание Заповед № ПП-01-11/14.03.2013 г. на Главния инспектор на ИВСС /само на ел.носител/.

КОМИСИЯТА ПО ПРЕДОТВРАТЯВАНЕ И УСТАНОВЯВАНЕ НА
КОНФЛИКТ НА ИНТЕРЕСИ И ВЗАИМОДЕЙСТВИЕ С
ИНСПЕКТОРАТА КЪМ ВИСШИЯ СЪДЕБЕН СЪВЕТ
Р Е Ш И:
1.1. Приема за сведение Акта за резултатите от извършена планова проверка в Районен съд гр. Поморие  на основание Заповед № ПП-01-11/14.03.2013 г. на Главния инспектор на ИВСС.
1.2. След изтичане на срока за възражения по акта, ако има постъпили такива, Главният инспектор на Инспектората към ВСС да уведоми комисията за направените възражения и за своето становище по тях, както и за други действия на ИВСС във връзка с констатираните с акта нарушения.

2. ОТНОСНО: Акт за резултатите от извършена планова проверка в Административен съд гр. Русе на основание Заповед № ПП-01-41/08.05.2013 г. на Главния инспектор на ИВСС /само на ел.носител/.

КОМИСИЯТА ПО ПРЕДОТВРАТЯВАНЕ И УСТАНОВЯВАНЕ НА
КОНФЛИКТ НА ИНТЕРЕСИ И ВЗАИМОДЕЙСТВИЕ С
ИНСПЕКТОРАТА КЪМ ВИСШИЯ СЪДЕБЕН СЪВЕТ
Р Е Ш И:

Приема за сведение Акта за резултатите от извършена планова проверка в Административен съд гр. Русе на основание Заповед № ПП-01-41/08.05.2013 г. на Главния инспектор на ИВСС.

3. ОТНОСНО: Акт за резултатите от извършена комплексна планова проверка в Окръжен съд гр. Ямбол на основание Заповед № ПП-01-20/26.03.2013 г. на Главния инспектор на ИВСС /само на ел.носител/.

КОМИСИЯТА ПО ПРЕДОТВРАТЯВАНЕ И УСТАНОВЯВАНЕ НА
КОНФЛИКТ НА ИНТЕРЕСИ И ВЗАИМОДЕЙСТВИЕ С
ИНСПЕКТОРАТА КЪМ ВИСШИЯ СЪДЕБЕН СЪВЕТ
Р Е Ш И:

Приема за сведение Акта за резултатите от извършена планова проверка в Окръжен съд гр. Ямбол на основание Заповед № ПП-01-20/26.03.2013 г. на Главния инспектор на ИВСС.

4. ОТНОСНО: Информация за предприетите действия от административния ръководител на Върховния административен съд във връзка с решение на ВСС по протокол № 20/23.05.2013 г. относно констатираните от ИВСС случаи на нарушаване правото на разглеждане и решаване на делото в разумен срок.

КОМИСИЯТА ПО ПРЕДОТВРАТЯВАНЕ И УСТАНОВЯВАНЕ НА
КОНФЛИКТ НА ИНТЕРЕСИ И ВЗАИМОДЕЙСТВИЕ С
ИНСПЕКТОРАТА КЪМ ВИСШИЯ СЪДЕБЕН СЪВЕТ
Р Е Ш И:

4.1. Приема за сведение Заповед № 653/12.06.2013 г. на председателя на Върховния административен съд за предприетите действия във връзка с решение на ВСС по протокол № 20/23.05.2013 г. относно констатираните от ИВСС случаи на нарушаване правото на разглеждане и решаване на делото в разумен срок.
4.2. Приема за сведение информацията за установените случаи  на нарушаване правото на решаване на делата в разумен срок за периода 01.10.2012 г. – 31.03.2013 г., в резултат на извършената проверка във Върховния административен съд съгласно решение на ВСС по протокол № 20/23.05.2013 г.

5. ОТНОСНО: Информация за предприетите действия от административния ръководител на Софийски градски съд във връзка с решение на ВСС по протокол № 20/23.05.2013 г. относно констатираните от ИВСС случаи на нарушаване правото на разглеждане и решаване на делото в разумен срок.

КОМИСИЯТА ПО ПРЕДОТВРАТЯВАНЕ И УСТАНОВЯВАНЕ НА
КОНФЛИКТ НА ИНТЕРЕСИ И ВЗАИМОДЕЙСТВИЕ С
ИНСПЕКТОРАТА КЪМ ВИСШИЯ СЪДЕБЕН СЪВЕТ
Р Е Ш И:

Приема за сведение Заповед № 1090/12.06.2013 г. на председателя на Софийски градски съд за предприетите действия във връзка с решение на ВСС по протокол № 20/23.05.2013 г. относно констатираните от ИВСС случаи на нарушаване правото на разглеждане и решаване на делото в разумен срок.

6. ОТНОСНО: Уведомително писмо от административния ръководител на Върховния касационен съд във връзка с изпратен доклад за резултатите от извършена на 29.03.2013 г. проверка по прилагане на принципа на случайното разпределение на делата в съда. 

КОМИСИЯТА ПО ПРЕДОТВРАТЯВАНЕ И УСТАНОВЯВАНЕ НА
КОНФЛИКТ НА ИНТЕРЕСИ И ВЗАИМОДЕЙСТВИЕ С
ИНСПЕКТОРАТА КЪМ ВИСШИЯ СЪДЕБЕН СЪВЕТ
Р Е Ш И:

Приема за сведение писмо № 222/11.06.2013 г. на председателя на Върховния касационен съд, с което уведомява комисията, че няма възражения по доклада за резултатите от извършена на 29.03.2013 г. проверка по прилагане на принципа на случайното разпределение на делата в съда.

7. ОТНОСНО: Жалба от ............... от гр. Ловеч във връзка с промени в съдебния състав на Върховния административен съд за разглеждане на адм.дело № 782/2013 г. на ВАС, 3 отделение. 

КОМИСИЯТА ПО ПРЕДОТВРАТЯВАНЕ И УСТАНОВЯВАНЕ НА
КОНФЛИКТ НА ИНТЕРЕСИ И ВЗАИМОДЕЙСТВИЕ С
ИНСПЕКТОРАТА КЪМ ВИСШИЯ СЪДЕБЕН СЪВЕТ
Р Е Ш И:

Изпраща жалба вх. № 94-00-549/12.06.2013 г. от ................. от гр. Ловеч по компетентност на административния ръководител на Върховния административен съд и на вниманието на етичната комисия при Върховния административен съд. 

ІІ. По Закона за предотвратяване и установяване на конфликт на интереси:

8. ОТНОСНО: Решение на Комисията по предложенията и атестирането на ВСС по протокол № 35/18.06.2013 г., с което се иска извършването на проверка и изразяване на становище по декларираните обстоятелства по ЗПУКИ от Антония Атанасова – Алексова – съдия в Районен съд гр. Дулово и кандидат за административен ръководител на Районна прокуратура гр. Трън, във връзка с писмо изх. № Ц-29/18.03.2013 г. на „Център на НПО в Разград”.

..................

КОМИСИЯТА ПО ПРЕДОТВРАТЯВАНЕ И УСТАНОВЯВАНЕ НА
КОНФЛИКТ НА ИНТЕРЕСИ И ВЗАИМОДЕЙСТВИЕ С
ИНСПЕКТОРАТА КЪМ ВИСШИЯ СЪДЕБЕН СЪВЕТ
Р Е Ш И:

Не констатира нарушение на разпоредби на Закона за предотвратяване и установяване на конфликт на интереси от страна на Антония Атанасова Атанасова – Алексова – съдия в Районен съд гр. Дулово, командирована в Районен съд гр. Радомир. 

9. ОТНОСНО: Декларации по чл. 12 от ЗПУКИ.

КОМИСИЯТА ПО ПРЕДОТВРАТЯВАНЕ И УСТАНОВЯВАНЕ НА
КОНФЛИКТ НА ИНТЕРЕСИ И ВЗАИМОДЕЙСТВИЕ С
ИНСПЕКТОРАТА КЪМ ВИСШИЯ СЪДЕБЕН СЪВЕТ
Р Е Ш И:

9.1. ПРИЕМА декларациите по чл. 12 от ЗПУКИ по приложения списък.
9.2. КОНСТАТИРА неизпълнение на разпоредбата на чл. 15 от ЗПУКИ относно срока за подаване на декларациите по т. 1, 2, 3, 4 и 5 от приложения списък.
9.3. Неподадените в срок декларации от приложения списък да се докладват на първото заседание на комисията през м. юли 2013 г.

ДОПЪЛНИТЕЛНИ ТОЧКИ:

10. ОТНОСНО: Проект на Анализ на резултатите от проверките за прилагането на принципа за случайното разпределение на делата във Върховен административен съд и във Върховен касационен съд

КОМИСИЯТА ПО ПРЕДОТВРАТЯВАНЕ И УСТАНОВЯВАНЕ НА
КОНФЛИКТ НА ИНТЕРЕСИ И ВЗАИМОДЕЙСТВИЕ С
ИНСПЕКТОРАТА КЪМ ВИСШИЯ СЪДЕБЕН СЪВЕТ
Р Е Ш И :

10.1. ПРИЕМА проект на Анализ на резултатите от проверките за прилагането на принципа за случайното разпределение на делата във Върховен административен съд и във Върховен касационен съд, като очертаните препоръките към ВСС да се допълнят с нова точка 2 със следния текст: „2. Да се актуализира Инструкцията за организацията и реда за използване на програмните продукти за разпределение на делата в съдилищата на случаен принцип, като същата се подложи на утвърждаване и от ВСС, с цел установяване на единен механизъм за прилагането на принципа на чл. 9 от ЗСВ както в съдилищата, така и в останалите органи на съдебната власт.
10.2. На основание решение на ВСС по протокол № 13/04.04.2013 г. и в изпълнение на решения на КПУКИВИВСС по протоколи № 16/24.06.2013 г., № 18/22.04.2013 г., № 19/29.04.2013 г., № 20/13.05.2013 г.  и № 21/20.05.2013 г., докладите за резултатите от извършените от ВСС проверки по прилагането на принципа на случайното разпределение на делата във Върховния административен съд и Върховния касационен съд, становищата на председателите на Върховния административен съд и Върховния касационен съд по тези доклади, докладът–заключения на БИПИ от извършената проверка на приложението на изискването за определяне на съдебния състав на случаен принцип и приетия от комисията анализ да бъдат внесени в заседание на ВСС след обсъждането им с КПКИТС на планираното съвместно заседание на 25.06.2013 г.

ПРЕДСЕДАТЕЛ НА КОМИСИЯ ПО
ПРЕДОТВРАТЯВАНЕ И УСТАНОВЯВАНЕ 
НА КОНФЛИКТ НА ИНТЕРЕСИ И
ВЗАИМОДЕЙСТВИЕ С ИНСПЕКТОРАТА 
КЪМ ВИСШИЯ СЪДЕБЕН СЪВЕТ:
/п/

НЕЗАБРАВКА СТОЕВА